**“Büdcə sistemi haqqında” Azərbaycan Respublikasının Qanununda**

**dəyişikliklər edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 15-ci bəndini rəhbər tutaraq **qərara alır:**

[“Büdcə sistemi haqqında”](http://e-qanun.az/framework/1126) Azərbaycan Respublikasının Qanununda (Azərbaycan Respublikasının Qanunvericilik Toplusu, 2002, № 10, maddə 584; 2003, № 6, maddə 267; 2004, № 12, maddə 979; 2005, № 5, maddə 393, № 12, maddə 1083; 2006, № 2, maddə 67, № 3, maddə 225, № 12, maddə 1012; 2007, № 12, maddə 1202; 2008, № 12, maddə 1049; 2009, № 7, maddə 505; 2014, № 8, maddə 958; Azərbaycan Respublikasının   2016-cı il  [14 oktyabr tarixli 349-VQD nömrəli](http://e-qanun.az/framework/34237) Qanunu) aşağıdakı dəyişikliklər edilsin:

**1.** 11.15-ci maddədə “orqanına” sözündən sonra “və Azərbaycan Respublikasının Hesablama Palatasına” sözləri əlavə edilsin.

**2**. 15.2-ci maddəyə aşağıdakı məzmunda üçüncü abzas əlavə edilsin:

“Azərbaycan Respublikasının Hesablama Palatası “Hesablama Palatası haqqında” Azərbaycan Respublikasının Qanununa əsasən dövlət büdcəsinin layihəsinə rəy verir.”.

**3.** Aşağıdakı məzmunda 16.4-cü maddə əlavə edilsin:

“16.4. Növbəti büdcə ili üzrə dövlət büdcəsi mətbuatda dərc edildikdən sonra dövlət büdcəsinin gəlirlərinin və xərclərinin (funksional, iqtisadi və inzibati təsnifatların paraqrafları səviyyəsində) təsnifatı müvafiq icra hakimiyyəti orqanı tərəfindən Azərbaycan Respublikasının Hesablama Palatasına təqdim edilir.”.

**4.** 18.3-cü maddədə “bölmələrinə” sözündən sonra “, habelə Azərbaycan Respublikasının Hesablama Palatasına” sözləri əlavə edilsin.

**5.** 18.3-1-ci maddədə “orqanına” sözündən sonra “, habelə Azərbaycan Respublikasının Hesablama Palatasına” sözləri əlavə edilsin.

**6.** Aşağıdakı məzmunda 18.7-ci maddə əlavə edilsin:

“18.7. Dövlət büdcəsinin icrası prosesində dövlət büdcəsinin gəlirlərinin və funksional, iqtisadi və inzibati təsnifat üzrə xərclərinin bölgüsündə dəyişiklik edildiyi təqdirdə, bu barədə məlumatlar müvafiq icra hakimiyyəti orqanı tərəfindən Azərbaycan Respublikasının Hesablama Palatasına təqdim edilir.”.

**7.** 20.1-ci maddənin birinci cümləsində “və müvafiq icra hakimiyyəti orqanlarına” sözləri “, müvafiq icra hakimiyyəti orqanlarına və Azərbaycan Respublikasının Hesablama Palatasına” sözləri ilə əvəz edilsin.

**8.** 20.2-ci maddə üzrə:

**8.1.** birinci cümlədə “və müvafiq icra hakimiyyəti orqanlarına” sözləri “, müvafiq icra hakimiyyəti orqanlarına və Azərbaycan Respublikasının Hesablama Palatasına” sözləri ilə əvəz edilsin;

**8.2.** üçüncü cümlədə “icrasının” sözündən sonra “həmin dövr üçün təsdiq olunmuş təyinatla” sözləri əlavə edilsin.

**9.** Aşağıdakı məzmunda 20.2-1-ci və 20.2-2-ci maddələr əlavə edilsin:

“20.2-1. Dövlət büdcəsinin icrası barədə illik hesabat və müvafiq qanun layihəsi növbəti ilin aprel ayının 25-dəkmüvafiq icra hakimiyyəti orqanı tərəfindən hazırlanaraq müvafiq icra hakimiyyəti orqanına və Azərbaycan Respublikasının Hesablama Palatasına təqdim edilir.

20.2-2. Dövlət büdcəsinin icrası barədə illik hesabat və müvafiq qanun layihəsi növbəti ilin may ayının 5-dək müvafiq icra hakimiyyəti orqanına təqdim edilir.”.

**10.** 20.3-cü maddədə “istifadə” sözündən sonra “, məqsədli büdcə fondlarının və yerli gəlirlərin vergi və digər ödəniş növləri üzrə icrası” sözləri əlavə edilsin.

**11.** Aşağıdakı məzmunda 20.4-1-ci və 20.4-2-ci maddələr əlavə edilsin:

“20.4-1. Müvafiq icra hakimiyyəti orqanı müvafiq icra hakimiyyəti orqanı tərəfindən təsdiq edilmiş forma və qaydada hesabatları müvafiq icra hakimiyyəti orqanının müəyyən etdiyi dövlət qurumlarına təqdim edir və müvafiq icra hakimiyyəti orqanı tərəfindən müəyyən edilən dövlət qurumlarının dövlət xəzinədarlığı məlumatlarına real vaxt rejimində çıxış imkanlarını təmin edir.

20.4-2. Dövlət qurumlarının dövlət xəzinədarlığı məlumatlarına real vaxt rejimində çıxışının təmin edilməsi qaydası müvafiq icra hakimiyyəti orqanı tərəfindən təsdiq edilir.”.

**12.** Aşağıdakı məzmunda 27.7-ci maddə əlavə edilsin:

“27.7. Azərbaycan Respublikasının Hesablama Palatası büdcədənkənar dövlət fondlarının büdcələrinin layihələrinə və büdcədənkənar dövlət fondlarının icrasına dair hesabatlara rəy verir.”.

**İlham Əliyev**

**Azərbaycan Respublikasının Prezidenti**

Bakı şəhəri, 16 dekabr 2016-cı il

№ 462-VQD